b'\n_START_ARTICLE_\nRo\xc5\xbe\n_START_PARAGRAPH_\nRo\xc5\xbe (nem\xc5\xa1ko Rosental) je ime za okoli 20 km dolgo in 3 do  4 km \xc5\xa1iroko dolino Drave  med Gurami in Karavankami v ju\xc5\xbeni Celov\xc5\xa1ki kotlini na Koro\xc5\xa1kem v Avstriji.\n_START_SECTION_\nGeografja\n_START_PARAGRAPH_\nRo\xc5\xbe po\xc5\xbeivlja mogo\xc4\x8den vodni tok Drave, zeleni gozdovi in pisana polja s slovenskimi oz. danes prete\xc5\xbeno dvojezi\xc4\x8dnimi vasmi in ve\xc4\x8djimi naselji. Ro\xc5\xbe na vsej ju\xc5\xbeni strani spremljajo mo\xc4\x8dno razgibane Karavanke, ki ve\xc4\x8dinoma potiskajo v ospredje  severno gozdnato predgorje, in le v redkih krajih razkrivajo svoje pravo severno kamnito lice. Od Drave segajo pod glavno karavan\xc5\xa1ko verigo dolge in globoke doline z raztresenimi naselji. Ro\xc5\xbe se deli na Zgornji Ro\xc5\xbe, ki se povezuje z Beljakom, in na Spodnji Ro\xc5\xbe, ki se kon\xc4\x8duje vzhodno od najve\xc4\x8djega ro\xc5\xbeanskega kraja - Borovlje._NEWLINE_Skozi Ro\xc5\xbe poteka glavna cesta, ki se pri Spodnjem Bregu (Unter Rain) pri Brnci (F\xc3\xbcrnitz) odcepi od magistralne ceste Beljak - Trbi\xc5\xbe, pri Strugi pa se priklju\xc4\x8di cesti Celovec - Ljubelj - Ljubljana._NEWLINE_Vodilni gospodarski panogi v Ro\xc5\xbeu sta jezerski turizem na zajezitvenih jezerih (Bistri\xc5\xa1ko zajezitveno jezero - 4,8 km\xc2\xb2, in Boroveljsko zajezitveno jezero - 3,5 km\xc2\xb2) na severu, in gorski turizem na Karavankah na jugu doline._NEWLINE_Ve\xc4\x8dja naselja v Ro\xc5\xbeu so: Ba\xc4\x8de, Ro\xc5\xbeek, Lo\xc4\x8de, Podro\xc5\xbeca, Bistrica v Ro\xc5\xbeu, Svetna vas, Struga, Borovlje, Slovenji Plajberk, Brodi, Sele, Apa\xc4\x8de.\n_START_SECTION_\nEtnolo\xc5\xa1ka in dialektolo\xc5\xa1ka terminologija / Osrednja ju\xc5\xbena Koro\xc5\xa1ka\n_START_PARAGRAPH_\nPortebno je razlikovati med geografskim pojmom "Ro\xc5\xbe", ki zajame zgoraj opisano o\xc5\xbeje geografsko podro\xc4\x8dje, ter pojmom "Ro\xc5\xbe" v smislu slovenske etnolo\xc5\xa1ke regionalizacije _NEWLINE_Pojem "Ro\xc5\xbe" v smislu slovenske etnolo\xc5\xa1ke regionalizhacije zajame pravzaprav celotno osrednjo ju\xc5\xbeno Koro\xc5\xa1ko, torej poleg samega Zgornjega in Spodnjega Ro\xc5\xbea tudi Gure, Celov\xc5\xa1ko polje, del Belja\xc5\xa1ke kotline,Osojske Ture, \xc5\xa0talensko goro, Kri\xc5\xa1tofovo goro, Hreblje, Mosti\xc4\x8d, pobo\xc4\x8dja Velikov\xc5\xa1kega podgorja, Vr\xc5\xa1ane v zahodnem delu Podjune ter v zgodovinski perspektivi Gosposvetsko polje, Mo\xc5\xbeber\xc5\xa1ko gri\xc4\x8devje in severni breg Vrbskega jezera. Pravilna nem\xc5\xa1ka ustreznica je zato S\xc3\xbcdk\xc3\xa4rntner Zentralraum, angel\xc5\xa1ka \'Central South Carinthia, francosko Carinthie du Sud centrale._NEWLINE_Ime "Ro\xc5\xbe" botruje obmo\xc4\x8dju ro\xc5\xbeanskega nare\xc4\x8dja, ki zajame zgoraj opisano etnolo\xc5\xa1ko obmo\xc4\x8dje, torej tudi Karavanke in Gure, sega pa od spodnje Zilje do Velikovca in \xc5\xbditare vasi na vzhodu, na severu pa do ob\xc4\x8dine \xc5\xa0talenska gora na Celov\xc5\xa1kem polju.'